**การกำหนดตำแหน่งและกรอบอัตรากำลังลูกจ้างกรุงเทพมหานคร**

**กฎหมายที่เกี่ยวข้อง**

 \* ข้อบังคับกรุงเทพมหานครว่าด้วยการบริหารทรัพยากรบุคคลลูกจ้างกรุงเทพมหานคร พ.ศ.2562 (ข้อ 8 - ข้อ 12)

 \* มติ อ.ก.ก. วิสามัญเกี่ยวกับบุคลากรกรุงเทพมหานคร ครั้งที่ 7/2562 เมื่อวันที่ 19 กรกฎาคม 2562 (คลิก ..หนังสือด่วนมาก ที่ กท 0404/10993 ลว.13 ก.ย.62)

 \* มติ อ.ก.ก. วิสามัญเกี่ยวกับบุคลากรกรุงเทพมหานคร ครั้งที่ 10/2562 เมื่อวันที่ 11 ธันวาคม 2562 (หนังสือที่ กท 0404/991 ลงวันที่ 28 มกราคม 2563)

**ขั้นตอนวิธีการปฏิบัติงาน**

 1. การปรับปรุงกรอบอัตรากำลัง

หน่วยงานเสนอเหตุผลความจำเป็นไปที่สำนักงานการเจ้าหน้าที่ สำนักปลัดกรุงเทพมหานคร หรือสำนักงานการเจ้าหน้าที่ สำนักการศึกษา (แล้วแต่กรณี) เพื่อเสนอ อ.ก.ก. วิสามัญฯ พิจารณาให้ความเห็นชอบ

 2. การขอคืนกรอบอัตรากำลังลูกจ้างประจำที่ว่าง (เกษียณ/ว่างระหว่างปี)

2.1 สำนักงานการเจ้าหน้าที่ สำนักปลัดกรุงเทพมหานคร รวบรวมข้อมูลตำแหน่งว่าง ส่งให้สำนักงาน ก.ก. เพื่อนำเสนอ อ.ก.ก. วิสามัญฯ พิจารณาคืน/ยุบกรอบอัตรากำลัง

2.2 สำนักงาน ก.ก. มีหนังสือแจ้งสำนักงานการเจ้าหน้าที่ สำนักปลัดกรุงเทพมหานคร เมื่ออ.ก.ก. วิสามัญฯ มีมติคืน/ยุบกรอบอัตรากำลัง

2.3 สำนักงานการเจ้าหน้าที่ สำนักปลัดกรุงเทพมหานคร มีหนังสือแจ้งหน่วยงานทราบและดำเนินการปรับปรุงกรอบอัตรากำลัง (จ.18) ให้เป็นไปตามมติ อ.ก.ก. วิสามัญฯ

2.4 หน่วยงานรายงานกรอบอัตรากำลังที่ปรับปรุงแล้ว ให้สำนักงานการเจ้าหน้าที่ สำนักปลัด-กรุงเทพมหานคร ทราบ

2.5 หน่วยงานสามารถดำเนินการบริหารงานบุคคลลูกจ้างตามกรอบอัตรากำลังได้ตามปกติ